CELEX: 62012CA0528
Language: lv
Date: 2014-02-06 00:00:00
Title: Lieta C-528/12: Tiesas (desmitā palāta) 2014. gada 6. februāra spriedums ( Landgericht Bonn (Vācija) lūgums sniegt prejudiciālu nolēmumu) — Mömax Logistik GmbH/Bundesamt für Justiz (Lūgums sniegt prejudiciālu nolēmumu — Uzņēmumu tiesības — Direktīva 78/660/EEK — Noteikta veida sabiedrību konsolidētu gada pārskatu publicēšana — Noteikumu par pārskatu publicēšanu piemērošana sabiedrībām, uz kurām attiecas vienas dalībvalsts tiesības un kuras pieder tādam koncernam, uz kura mātesuzņēmumu attiecas citas dalībvalsts tiesības)

29.3.2014   
            
            
               LV
            
            
               Eiropas Savienības Oficiālais Vēstnesis
            
            
               C 93/14
            
         Tiesas (desmitā palāta) 2014. gada 6. februāra spriedums (Landgericht Bonn (Vācija) lūgums sniegt prejudiciālu nolēmumu) — Mömax Logistik GmbH/Bundesamt für Justiz
   
   (Lieta C-528/12) (1)
   
   (Lūgums sniegt prejudiciālu nolēmumu - Uzņēmumu tiesības - Direktīva 78/660/EEK - Noteikta veida sabiedrību konsolidētu gada pārskatu publicēšana - Noteikumu par pārskatu publicēšanu piemērošana sabiedrībām, uz kurām attiecas vienas dalībvalsts tiesības un kuras pieder tādam koncernam, uz kura mātesuzņēmumu attiecas citas dalībvalsts tiesības)
   2014/C 93/21
   Tiesvedības valoda — vācu
   
      Iesniedzējtiesa
   
   
      Landgericht Bonn
   
   
      Pamatlietas puses
   
   
      Prasītāja: Mömax Logistik GmbH
   
   
      Atbildētāja: Bundesamt für Justiz
   
   
      Priekšmets
   
   Lūgums sniegt prejudiciālu nolēmumu — Landgericht Bonn — LESD 49. panta, kā arī Padomes 1978. gada 25. jūlija Ceturtās direktīvas 78/660/EEK, kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem (OV L 222, 11. lpp.), 57. panta 1. punkta interpretācija — Dalībvalstu tiesības attiecībā uz koncerna atkarīgajām sabiedrībām, kuras ir pakļautas dalībvalsts tiesībām, nepiemērot Direktīvā 78/660/EEK par gada pārskata saturu, revīziju un publicēšanu paredzētos noteikumus, ja koncerna dominējošā sabiedrība ir pakļauta dalībvalsts tiesībām — Dalībvalsts tiesiskais regulējums, kurā šī iespēja ir paredzēta gadījumā, kad dominējošā sabiedrība ir pakļauta minētās dalībvalsts tiesību aktiem, un tā ir izslēgta gadījumā, kad tā ir pakļauta citas dalībvalsts tiesību aktiem
   
      Rezolutīvā daļa:
   
   Padomes 1978. gada 25. jūlija Ceturtās direktīvas 78/660/EEK, kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem, kura grozīta ar Eiropas Parlamenta un Padomes 2006. gada 14. jūnija Direktīvu 2006/46/EK, 57. pants ir jāinterpretē tādējādi, ka tas nepieļauj tādu dalībvalsts tiesisko regulējumu, saskaņā ar kuru meitasuzņēmumu, uz kuru attiecas šīs valsts tiesības, atbrīvo no minētās direktīvas noteikumiem par gada pārskatu saturu, pārbaudi un publicēšanu tikai tad, ja arī uz tā mātesuzņēmumu attiecas šīs valsts tiesības.
   
      (1)  OV C 63, 2.3.2013.